27. Tlhokomelo ya boitekanelo, dijo, metsi le tshireletsego ya loago A Jehofa o ne a itumedisiwa ke go swa ga batho ba ba boikepo bao? Nnyaa! (Esekiele 33:11) Go na le moo, o ne a ba naya tshono ya go fetola ditsela tsa bone mme ba dire se se siameng. A gone ba ka bo ba ile ba dira jalo? Tsela e Noa a neng a tshela ka yone e araba potso eo. Ka go tsamaya le Jehofa le go ikobela Modimo mo dilong tsotlhe, Noa o ne a bontsha gore motho a ka kgona go falola. Ka tsela eo, tumelo ya gagwe e ne ya bontsha fa lefatshe la motlha wa gagwe le le molato; e ne ya senola boikepo jwa kokomana ya motlha wa gagwe. Tumelo ya gagwe e ne ya boloka ene le ba lelapa la gagwe. Fa o etsa tumelo ya ga Noa, le wena o ka kgona go ipoloka le go boloka ba o ba ratang. Jaaka Noa, o ka kgona go tsamaya le Jehofa Modimo jaaka tsala ya gago. Mme botsala joo bo ka nnela ruri!